കാര്ഷികമേഖലയിലെ യന്ത്രവത്കരണം കാംകോയെ ശക്തിപ്പെടുത്തും മന്ത്രി പി. പ്രസാദ് തിരുവനന്തപുരം: പൊതുമേഖല സ്ഥാപനമായ കാംകോയെ ശക്തിപ്പെടുത്തുന്നതിലൂടെ കാര്ഷികമേഖലയിലെ വെല്ലുവിളിയായി നിലനില്ക്കുന്ന യന്ത്രവത്കരണം കൂടുതല് കാര്യക്ഷമമാക്കുമെന്ന് മന്ത്രി പി. പ്രസാദ്. കാംകോയിലെ വിവിധ വിഷയങ്ങള്ക്ക് പരിഹാരം കാണുന്നതിന് കൃഷിമന്ത്രി വിളിച്ചു ചേര്ത്ത യോഗത്തില് ട്രേഡ് യൂനിയന് നേതാക്കളും തൊഴിലാളി പ്രതിനിധികളും പങ്കെടുത്തു. മറ്റു സംസ്ഥാനങ്ങളില്നിന്നുമുള്ള ധാരാളം കര്ഷകര് കാംകോയുടെ കാര്ഷിക യന്ത്രങ്ങളെ ആശ്രയിക്കുന്നു എന്നത് കര്ഷകര്ക്ക് കാംകോ ഉല്പന്നങ്ങളില് മേലുള്ള വിശ്വാസമാണ്. ആ വിശ്വസം അതേപടി നിലനിര്ത്താന് പ്രത്യേകം ശ്രദ്ധ ചെലുത്തും. കാര്ഷിക യന്ത്രങ്ങള് നിര്മിക്കുന്നതിന് ആവശ്യമായ ഗുണനിലവാരമുള്ള യന്ത്രഭാഗങ്ങള് വാങ്ങുന്നതിന് ഉദ്യോഗസ്ഥര്ക്ക് കൂട്ടു ഉത്തരവാദിത്തമാണുള്ളതെന്നും അതിനു വീഴ്ച വരുത്തുന്നവര് നടപടി നേരിടേണ്ടിവരുമെന്നും മന്ത്രി ഓര്മിപ്പിച്ചു. തൊഴിലാളികള്ക്ക് ലഭിക്കേണ്ട പ്രമോഷന് നടപ്പാക്കുന്നതില് വീഴ്ച വന്നിട്ടുണ്ടോ എന്നു പരിശോധിക്കും. ഐ.എം.ജി പഠന റിപ്പോര്ട്ടും പബ്ലിക് സര്വിസ് കമീഷന് ശിപാര്ശകളും പഠനവിധേയമാക്കി സേവന വേതന വ്യവസ്ഥകള് നടപ്പാക്കും. മാര്ക്കറ്റിങ് സംവിധാനം ശക്തിപ്പെടുത്തും. മാര്ക്കറ്റിങ് വിപുലീകരിക്കുന്നത് സംബന്ധിച്ച് പഠനം നടത്തി റിപ്പോര്ട്ട് സമര്പ്പിക്കാന് മാനേജിങ് ഡയറക്ടറെ ചുമതലപ്പെടുത്തി. യോഗത്തില് കൃഷി സെക്രട്ടറി സി.എ. ലത, സി.ഐ.ടി.യു സംസ്ഥാന വൈസ് പ്രസിഡന്റ് എസ്. ശര്മ, എ.ഐ.ടി.യു.സി സംസ്ഥാന വൈസ് പ്രസിഡന്റ് വിജയന് കുനിശ്ശേരി, കാംകോ എംപ്ലോയീസ് അസോ. സെക്രട്ടറി മോന്സി ജോര്ജ്, വിവിധ തൊഴിലാളി സംഘടന പ്രതിനിധികള് മാനേജിങ് ഡയറക്ടര് കെ.പി. ശശികുമാര് എന്നിവര് ചര്ച്ചയില് സംസാരിച്ചു. ബിഷപ്പിനെ സര്ക്കാര് സംരക്ഷിക്കുന്നത് അപായ സൂചന മൂവാറ്റുപുഴ അഷ്റഫ് മൗലവി blurb പാലാ ബിഷപ്പിനെതിരെ എസ്.ഡി.പി.െഎ പ്രതിഷേധ ധര്ണ സംഘടിപ്പിച്ചു തിരുവനന്തപുരം: ആര്.എസ്.എസിന്െറ മെഗാഫോണായ പാലാ ബിഷപ് ജോസഫ് കല്ലറങ്ങാട്ടിനെ സംരക്ഷിക്കുന്ന സര്ക്കാര് നടപടി വലിയ അപായ സൂചനയാണെന്ന് എസ്.ഡി.പി.ഐ സംസ്ഥാന വൈസ് പ്രസിഡന്റ് മൂവാറ്റുപുഴ അഷ്റഫ് മൗലവി. ക്രൈസ്തവ മുസ്ലിം സൗഹാര്ദം തകര്ക്കുന്ന പാലാ ബിഷപ്പിനെ അറസ്റ്റ് ചെയ്യണമെന്നാവശ്യപ്പെട്ട് എസ്.ഡി.പി.ഐ സെക്രേട്ടറിയറ്റിനു മുന്നില് നടത്തിയ പ്രതിഷേധധര്ണ ഉദ്ഘാടനം ചെയ്യുകയായിരുന്നു അദ്ദേഹം. സംസ്ഥാന ജനറല് സെക്രട്ടറി റോയ് അറക്കല് അധ്യക്ഷതവഹിച്ചു. തിരുവനന്തപുരം ജില്ല പ്രസിഡന്റ് സിയാദ് കണ്ടള, കൊല്ലം ജില്ല പ്രസിഡന്റ് ജോണ്സണ് കണ്ടച്ചിറ എന്നിവര് സംസാരിച്ചു. ജില്ല ജനറല് സെക്രട്ടറി അറഷ്റഫ് പ്രാവച്ചമ്ബലം, ജില്ല വൈസ് പ്രസിഡന്റുമാരായ ശിഹാബുദ്ദീന് മന്നാനി, തച്ചോണം നിസാമുദ്ദീന്, ജില്ല സെക്രട്ടറിമാരായ ഷബീര് ആസാദ്, സിയാദ് തൊളിക്കോട്, ജില്ല ഭാരവാഹികളായ ജലീല് കരമന, ഇര്ഷാദ് കന്യാകുളങ്ങര, മഹ്ഷൂഖ് തുടങ്ങിയവര് നേതൃത്വം നല്കി.